Diskografi Adnan Abu Hassan

Adnan Abu Hassan ialah penerbit rakaman, pemuzik, penggubah dan pencipta lagu yang juga penerima anugerah Sri Wirama . Beliau telah menerbitkan lebih 300 buah lagu sepanjang kerjayanya dalam industri muzik Malaysia. 

## Diskografi
### Senarai Lagu Ciptaan

### Senarai Lagu Terbitan/Gubahan
***Nota: Senarai ini menamakan beberapa produksi terpilih sahaja dan tidak termasuk produksi yang melibatkan Adnan Abu Hassan sebagai pencipta lagu***

### Senarai Skor Muzik
Adnan mula bergiat dalam dunia perfileman melalui aktor Azmil Mustapha yang ketika itu merakamkan album solo sebagai penyanyi dan mahukan lagunya *Pilihanku* menjadi lagu tema filem *[[Mekanik (filem)|Mekanik]]* pada 1984. Setelah itu Adnan sering ditampilkan sebagai penulis skor muzik untuk filem-filem arahan Rahim Razali. Adnan pernah memenangi anugerah skor muzik terbaik di Festival Filem Malaysia untuk filem *[[Ali Setan]]* dan *[[Rahsia (filem)|Rahsia]]*. 

Beberapa buah lagu ciptaan Adnan juga pernah menghiasi filem dan drama tanah air, namun lagu-lagu ini bukanlah lagu tema asal khusus untuk filem tersebut sebaliknya merupakan lagu-lagu popular yang dimuatkan ke dalam filem sebagai tarikan. 

## Kerjasama/Perantis

### Penulis Lirik
Adnan bekerjasama dengan ramai penulis lirik mengikut produksi rakaman semasa ketika itu. Tetapi beberapa penulis lirik cukup sinonim dengan lagu-lagu Adnan seperti Amran Omar , Mohariz Yaakup dan Habsah Hassan. Adnan juga menulis lagu dengan penyanyi yang merakamkan album bersamanya, antara yang benar-benar terlibat bersama Adnan untuk menyiapkan penulisan lagu adalah Sudirman Arshad dan Aishah. Berikut adalah statistik kerjasama antara penulis lirik terkerap yang lazimnya terlibat dalam beberapa buah album yang terpilih dimana album-album ini diterbitkan sepenuhnya oleh Adnan. 

### Artis Rakaman
Kerjaya Adnan sebagai pencipta lagu bermula melalui pelakon Azmil Mustapha yang ketika itu masih baharu dalam industri dan mencuba nasib juga sebagai penyanyi rakaman. Namun artis yang sudah ada nama yang mula-mula sekali memberikan peluang kepada Adnan untuk menjadi penerbit rakaman ialah Sudirman Arshad. Ini bertitik tolak daripada penglibatan Adnan sebagai penggubah lagu untuk album-album terawal teman baik Sudirman iaitu Noor Kumalasari dan Azlina Aziz. Adnan juga menjadi pilihan penyanyi Malaysia yang mencipta nama di pentas antarabangsa iaitu Shake. Sejak itu Adnan sering bekerjasama dengan ramai artis nama besar baik sebagai penulis lagu mahupun penerbit. Sejak kejayaan album perdana penyanyi antarabangsa Aishah untuk pasaran Malaysia pada 1990, Adnan mula melatih ramai perantis baharu untuk memenuhi permintaan pasaran muzik pop Malaysia menggunakan formula yang serupa diterapkan dalam pembikinan album Aishah. Bermula dengan penglibatan beliau dalam mengubah jenama Fauziah Latiff daripada penyanyi remaja (dibawah bimbingan Manan Ngah) kepada bintang pop terkemuka Asia termasuk memasarkan lagu Fauziah dalam pasaran Cina. Sejak formula bersama Fauziah Latiff berjaya, Adnan mula melatih ramai penyanyi baharu terutamanya wanita hinga beberapa nama berjaya menjadi penyanyi papan atas di Malaysia selama lebih dua dekad seperti Nora Ariffin, Siti Nurhaliza, Liza Hanim, Dayang Nurfaizah dan Misha Omar. Di penghujung kerjaya sebagai penerbit dan penulis lagu, Adnan menyertai program realiti sebagai tenaga pengajar dan terlibat dalam penerbitan lagu-lagu peserta program ini bersama Astro. 

## Rujukan